Քադեյշա Բյուքենեն

**Քադեյշա Բյուքենեն** (; ), կանադացի ֆուտբոլիստ, «Չելսի» ակումբի և Կանադայի հավաքականի կիսապաշտպան։ Օլիմպիական չեմպիոն (2020)։

## Ակումբային կարիերա
### Քոլեջ
Բյուքենենը ֆուտբոլ է խաղացել Արևմտյան Վիրջինիայի համալսարանում, որտեղ նա թիմի ավագն էր և արժանացել է բազմաթիվ մրցանակների։

### «Վոն Աձուրրի»
2016 թվականի հունիսին Բյուքենենը պայմանագիր է կնքել Օնտարիոյի Լիգա 1-ի «Վոն Աձուրրի» ակումբի հետ՝ Ռիո դե Ժանեյրոյում կայանալիք 2016 թվականի ամառային Օլիմպիական խաղերի ուղեգիր ձեռք բերելու համար։

### «Օլիմպիկ Լիոն»
Արևմտյան Վիրջինիայի համալսարանն ավարտելուց հետո Բյուքենենը բարձր գնահատվեց 2017 թվականի NWSL քոլեջի նախագծում։ 2016 թվականի դեկտեմբերին Բյուքենենը տեղափոխվել է Եվրոպա Կանադական թիմի մեկ այլ անդամ Էշլի Լոուրենսի հետ միասին։ Հիշեցնենք, որ 2017 թվականի հունվարին Բյուքենենը պայմանագիր էր կնքել Ֆրանսիայի առաջին դիվիզիոնի Լիոնի «Օլիմպիկի» հետ։ 2018 թվականի հունիսին Բյուքենենը երկարաձգել է պայմանագիրը «Լիոնի» հետ մինչև 2022 թվականը։

### «Չելսի»
2022 թվականի հունիսի 10-ին 3 տարվա պայմանագիր է կնքել անգլիական «Չելսիի» հետ։

## Միջազգային կարիերա
Բյուքենենը 14 տարեկան էր, երբ 2010 թվականին հավաքագրվել էր Կանադայի երիտասարդական հավաքականում։ Նա արծաթե մեդալ է նվաճել Գվատեմալայում կայացած ԿՈՆԿԱԿԱՖ-ի մինչև 17 տարեկան կանանց առաջնությունում։ 2013 թվականին զորակոչվել է Կանադայի կանանց հավաքական՝ դեռ ավագ դպրոցում սովորելով՝ դառնալով հավաքականի պատմության ամենաերիտասարդ ֆուտբոլիստուհիներից մեկը։

Բյուքենենն իր առաջին միջազգային գոլը խփել է 2014 թվականի մայիսի 8-ին ԱՄՆ-ի դեմ խաղում Վինիպեգում (1:1)։ Բյուքենենը ճանաչվել է 2013 թվականի լավագույն կանադացի մինչև 20 տարեկան ֆուտբոլիստ։

2015 թվականին Բյուքենենն իրեն հաստատել է որպես աշխարհի լավագույն պաշտպաններից մեկը՝ 2015 թվականի ֆուտբոլի կանանց աշխարհի գավաթի խաղարկությունում շահելով երիտասարդ ֆուտբոլիստուհու մրցանակ, ինչպես նաև ստանալով տարվա կանադացի խաղացողի կոչում, և առաջադրվել է Ոսկե գնդակի։

2019 թվականի մայիսի 25-ին նա ընդգրկվել է Ֆրանսիայի ֆուտբոլի 2019 թվականի աշխարհի առաջնության հավաքականի կազմում։

2020 թվականի փետրվարի 9-ին 100-րդ խաղն է անցկացրել ազգային հավաքականի կազմում ամերիկուհիների դեմ խաղում։

## Ձեռքբերումներ
### Ակումբային
#### «Օլիմպիկ Լիոն»
* Ֆրանսիայի չեմպիոնուհի՝ 2016/17, 2017/18, 2018/19, 2019/20, 2021/22
* Ֆրանսիայի գավաթակիր՝ 2016/17, 2018/19, 2019/20
* Չեմպիոնների լիգայի հաղթող՝ 2016/17, 2017/18, 2018/19, 2019/20, 2021/22

#### «Չելսի»
* Անգլիայի չեմպիոնուհի՝ 2022/23, 2023/24
* Անգլիայի գավաթակիր՝ 2022/23

### Հավաքական
* Ամառային Օլիմպիական խաղերի բրոնզե մեդալակիր՝ 2016
* Ամառային Օլիմպիական խաղերի հաղթող՝ 2020
* Ալգարվեի գավաթակիր՝ 2016

## Վիճակագրություն
### Ակումբային

### Գոլերը հավաքականում

## Անձնական կյանք
Բյուքենենի երկու ծնողներն էլ ծագումով Յամայկայից են։ Նրա հայրը ծնվել է Սենթ Թոմասում, իսկ մայրը ծագումով Մոնտեգո Բեյից է։ Կադեյշան մեծացել է Մեծ Տորոնտոյի տարածքում, մասնավորապես՝ Բրամփթոնում և Միսիսաուգում։ Բյուքենենի իր մայրիկի յոթ դուստրերից կրտսերն է։

## Ծանոթագրություններ

## Արտաքին հղումներ
* Профиль на сайте «Челси»

 

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Կանադայի հավաքականի ֆուտբոլիստներ
Կատեգորիա:Կանադացի օլիմպիական մարզիկներ
Կատեգորիա:Կանադացի օլիմպիական չեմպիոններ
Կատեգորիա:Կանադացի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Չելսիի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ